Virši-A

AS "Virši-A" ir Latvijas energoresursu tirdzniecības uzņēmums. Tas ir reģistrēts 1995. gada 6. janvārī. Uzņēmuma galvenais birojs atrodas Aizkrauklē.

Uzņēmums pārvalda degvielas uzpildes staciju tīklu "Virši". 2024. gada 31. decembrī tīklā bija 82 degvielas uzpildes stacijas. 2025. gada decembrī uzņēmums norādīja, ka "Virši" tīklā ir 84 degvielas uzpildes stacijas.

AS "Virši-A" akcijas kopš 2021. gada 11. novembra ir iekļautas biržas Nasdaq Riga alternatīvajā tirgū First North.

Lielākie akcionāri (2024. gada 31. decembrī) bija Jānis Riekstiņš (20,99 %), Jānis Rušmanis (20,84 %), Ruta Plūme (20,81 %), Ilgvars Zuzulis (12,79 %), Andris Priedītis (12,79 %).

 Nesenā vēsture 
2016. gadā uzņēmums kļuva par pirmo degvielas mazumtirdzniecības tirgotāju Latvijā, kas tirgū piedāvāja svaigi grauzdētu kafiju. Kafija tika grauzdēta Rīgā grauzdētavā Rocket Bean Roastery.

2019. gada pavasarī "Virši-A" ieviesa jaunu logotipu un veica izmaiņas vizuālajā identitātē. 2019. gada 16. maijā Jēkabpilī tika atklāta pirmā saspiestās dabasgāzes (CNG) uzpildes stacija Latvijā. Tās galvenais lietotājs ir Jēkabpils autobusu parks, kas bija iegādājies ar saspiesto dabasgāzi darbināmus autobusus. 2020. gada 29. janvārī CNG stacija tika atvērta Lubānas ielā Rīgā, 8. jūlijā — Babītes pagastā, 24. novembrī — ceturtā CNG stacija Rēzeknē.

2021. gadā AS "Virši-A" veica sākotnējo publisko piedāvājumu, un 11. novembrī tā akcijas sāka kotēt Nasdaq Riga biržas alternatīvajā tirgū First North, piesaistot 7,8 miljonus eiro. Līdz tam 23,8 % uzņēmuma kapitāldaļu piederēja Jānim Riekstiņam, 23,6 % Rutai Plūmei, 23,6 % Jānim Rušmanim, 14,5 % Andrim Priedītim un 14,5 % Ilgvaram Zuzulim.
27. decembrī biržā tika iekļautas papildus vēl  akcijas.

2021. gada 22. februārī meitas uzņēmums SIA Renergy Latvia tika apvienots ar AS "Viršu nekustamie īpašumi".

2021. gada aprīlī "Virši" sāka piedāvāt elektroenerģijas tirdzniecības pakalpojumus biznesa segmentam.

2022. gada 20. maijā AS "Virši-A" parakstīja līgumu ar AS "Skulte LNG Terminal" par 20 % akciju iegādi, tādējādi piedaloties sašķidrinātās dabasgāzes (LNG) termināļa pie Skultes ostas izveidē.

2023. gada 29. martā AS "Virši-A" (20 %) kopā ar SIA OLC un SIA RG Services dibināja uzņēmumu SIA Livland Biomethane biometāna rūpnīcas izveidei.
8. augustā "Virši" tirdzniecības centrā "Spice" atklāja pirmo Baltijā kafijas barista robotu.
21. septembrī uzņēmums sāka tirgot elektroenerģiju arī mājsaimniecībām.
26. septembrī Rīgā atklāja pirmo "Viršu" veikalu, kas netirgo degvielu.

2023. gada 19. decembrī meitas uzņēmums SIA "Viršu nekustamie īpašumi" tika apvienots ar AS "Virši-A".

2024. gada 5. augustā "Virši-A" paziņoja, ka sāk darbību Lietuvā, pie Marijampoles atverot pirmo degvielas uzpildes staciju.

2024. gada pirmajos deviņos mēnešos koncerna apgrozījums sasniedza 289,3 milj. eiro.

2024. gada 25. oktobrī tika likvidēts meitas uzņēmums AS CRYO Baltic.

2025. gada maijā "Virši-A" paziņoja, ka pārtrauks darbību divās tirdzniecības vietās Rīgā, Virši Tērbata (Tērbatas ielā 22/24) un Virši Origo (Satekles ielā 2B).

2025. gada 14. novembrī uzņēmums atklāja pilna servisa degvielas uzpildes staciju Kuldīgā, Zirņu ielā, un tās izveidē investēja 1,6 miljonus eiro.

2025. gada 22. decembrī "Virši-A" (24 %) kopā ar I. Zariņas Tārgales pagasta zemnieku saimniecību "Dūkuļi" (45,6 %) un SIA "Tārgalīte" (30,4 %) dibināja uzņēmumu SIA Venta Biomethane, lai izveidotu biometāna ražotni Tārgales pagastā.

 Darbība 
Virši-A koncerna darbība tiek organizēta trīs pamatsegmentos: degvielas produktu tirdzniecība, ērtas iepirkšanās veikali un enerģētika.

2025. gada pirmajos deviņos mēnešos koncerna apgrozījums sasniedza 297,7 milj. eiro; tajā skaitā 230,4 milj. eiro degvielas segmentā, 46,6 milj. eiro ērtas iepirkšanās veikalos un 19,3 milj. eiro enerģētikas segmentā.

2025. gada 30. jūnijā "Virši" tīklā bija 83 degvielas uzpildes stacijas.

 Elektroauto uzlāde 
2024. gada trešajā ceturksnī ar Eiropas Savienības Alternatīvo degvielu infrastruktūras finansēšanas instrumenta atbalstu tika turpināta elektroauto uzlādes staciju tīkla attīstība, 2024. gada 9 mēnešu operatīvajā kopsavilkumā norādot izbūves apjomus un jaudas.

2025. gadā uzņēmums uzstādīja 8 jaunas elektroauto uzlādes stacijas Latvijā un decembra beigās atklāja pirmo uzlādes punktu degvielas uzpildes stacijā "Marijampole" Lietuvā.

 Biometāna projekti 
2025. gada februārī uzņēmums informēja, ka kopā ar partneriem uzsāk biometāna ražošanas rūpnīcas būvniecību Naukšēnos; finansējumu nodrošina Eiropas Energoefektivitātes fonds (EEEF).

2025. gada 22. decembrī uzņēmums paziņoja, ka Naukšēnu biometāna ražotnes būvniecība turpinās saskaņā ar grafiku, un norādīja, ka līdzdalība SIA "Livland Biomethane" ir 49% ar plānu to palielināt līdz 51%. Tajā pašā paziņojumā minēts, ka sadarbībā ar partneriem dibināts uzņēmums SIA "VENTA Biomethane", lai izvērtētu jaunu biometāna projektu Kurzemē, Ventspils novadā, Tārgales pagastā.

 Finanšu rādītāji 
Revidētajos konsolidētajos gada pārskatos publicētie rādītāji:

 Gads  Neto apgrozījums, EUR  Neto peļņa, EUR 2022  375 109 995  10 370 034 2023  343 732 101  5 098 804 2024  380 577 660  4 670 496
2025. gada 6 mēnešos koncerna neto apgrozījums bija 188 597 907 eiro un peļņa 1 455 900 eiro (nerevidēti dati).
 Uzņēmuma struktūra 
AS "Virši-A" meitas uzņēmumi:
 SIA "Virši loģistika"
 SIA "Virši Renergy"

Asociētie uzņēmumi:
 SIA Gulf Petrol RE (30 %), darbība ar nekustamo īpašumu
 SIA GasOn (30 %), saspiestās dabasgāzes ražošana un piegāde
 AS Skulte LNG Terminal (19,23 %), neaktīvs sašķidrinātās dabasgāzes termināļa (peldoša regazifikācijas iekārta) projekts Skultes ostas akvatorijā
 SIA "Livland Biomethane" (49 %), biometāna ražotnes attīstīšana Naukšēnos (plānots palielināt līdzdalību līdz 51 %). Naukšēnos
 SIA Venta Biomethane (24 %), biometāna ražotnes attīstīšana  Tārgales pagastā

 Atsauces 

 Ārējās saites 
 Virši
 Uzņēmumu reģistrs: AS "Virši-A" (reģ. Nr. 40003242737)
 Nasdaq Baltic: VIRSI (akcionāri ≥5%)

Kategorija:Degvielas mazumtirgotāji
Kategorija:Latvijas uzņēmumi